**Všeobecné informácie pre súťažiacich  v 27. ročníku súťaže**

**Olympiáda Mladý účtovník**

Súťaž o najlepšieho mladého účtovníka organizuje spoločnosť KROS a. s., výrobca ekonomického a stavebného softvéru, spoločne so Slovenskou komorou certifikovaných účtovníkov.

Aj tento rok študenti, ktorí postúpia a zúčastnia sa finálového kola olympiády, budú prijatí na Fakultu riadenia a informatiky Žilinskej univerzity a Ekonomickú univerzitu v Bratislave bez prijímacích pohovorov.

**2. online kolo Olympiády Mladý účtovník bude dňa 8. 4. 2025 o 8:30 hod.**

**Organizačné pokyny pre finálové kolo Olympiády Mladý účtovník**

**Finálové kolo olympiády je koncipované nasledovne.**

Súťažiaci vypracujú súvislý príklad za jedno účtovné obdobie, jednej účtovnej jednotky. Pracovať budú v aktuálnej verzii programu **OMEGA 28.30**.

Vyučujúci, ktorý prihlasoval študentov na olympiádu, obdrží najneskôr  **2. 4. 2025** e-mail s odkazom na prihlásenie na online prenos podujatia, účtovú osnovu, návod na inštaláciu OMEGY spolu s licenčným číslom, pokyny k vypracovaniu zadania príkladu, tlačivá na čestné vyhlásenia a archív súťažnej databázy.

Tento e-mail následne učiteľ prepošle študentovi, ktorý postúpil do finálového kola.

* Zadanie príkladu bude zverejnené v chate počas online prenosu.
* Zadanie si môžete vytlačiť.
* Súťažiaci budú pracovať samostatne na svojich PC.
* Podmienka prijatia na VŠ bez prijímacích skúšok je účasť vo finálovom kole, nie len postup do finálového kola.
* Podmienkou účasti na súťaži bude aktívna kamera účastníka a zabezpečenie pedagogického dozoru v priestoroch školy. Nie je dovolené zúčastniť sa súťaže mimo priestorov školy napríklad z domu a bez pedagogického dozoru.
* Pri súťaži nie sú dovolené žiadne pomôcky okrem pera, papiera, kalkulačky, účtovej osnovy a programu OMEGA.
* Nedovolené pomôcky sú slúchadlá, telefóny, smart hodinky.
* Čas na vypracovanie príkladu bude maximálne 3 hodiny.
* Po vypracovaní zadania bude potrebné do časového limitu e-mailom formou prílohy zaslať tlačové zostavy plynúce zo zadania v PDF formáte a archív databázy so spracovaným príkladom.
* Po súťaži je potrebné zaslať nám vyplnené čestné vyhlásenia

**Program finálového kola olympiády**

* Príhovor formou živého vysielania, pokyny pre súťažiacich o 8:30 hod.
* Začiatok súťaže o 8:50 hod.
* Priebeh súťaže - študenti majú čas 3 hodiny na vypracovanie a zaslanie zadania do 11:50.
* Slovo na záver a ukončenie súťaže o 12:00 hod.

**Vyhodnotenie finálového kola olympiády**

Kritériami pre vyhodnotenie úspešnosti v súťaži bude správnosť riešenia zadania, ako aj čas odoslania e-mailu s riešením. V prípade, že študent riešenie zašle vo viacerých e-mailoch, prihliada sa na čas posledného z nich.

Vyhodnotenie súťaže bude zverejnené na našej web stránke v sekcii podpora škôl do 2 týždňov a  rovnako bude zaslaný email s výsledkami súťaže pedagógovi.